**Termeni de Referință**

**pentru selectarea unui Consultant/Grup sau Agenție de Consultanță pentru elaborarea Concepției privind Educația Adulților**

|  |  |
| --- | --- |
| Locul de muncă | Chișinău, alte localități din Moldova |
| Domeniul de referință | Învățarea pe tot parcursul vieții |
| Tipul contractului | Contract de prestări servicii, durată determinată |
| Limbile solicitate | Română (obligatoriu), rusă / engleză (preferabil) |
| Termen limită pentru depunerea dosarului | 19 august 2019 |
| Durata de contractare | 19 august – 23 decembrie 2019[[1]](#footnote-1) |
| Zile (estimative) de realizare a serviciilor / sarcinilor | Maxim 25 de zile lucrătoare, în perioada de contractare. |

**Context și descriere generală**

Începând cu 1 ianuarie 2018, HelpAge International implementeaza proiectul „Societatea civilă contribuie la dezvoltarea socială și economică a țării”, în parteneriat cu Fundația Est-Europeană, Centrul Parteneriat pentru Dezvoltare, Asociația Businessului European și Centrul pentru Inovație și Dezvoltare Socială, implementează, cu susținerea financiară a Uniunii Europene. Unul dintre obiectivele de bază ale proiectului este de a sensibiliza Guvernul și societatea civilă, privind dreptul persoanelor în etate la educație și necesitatea de a dezvolta domeniul învățării pe tot parcusul vieții.

Educația adulților este un domeniu relativ nou pentru Republica Moldova. Sistemul de învățământ este axat mai mult pe educația formală / academică, iar oportunitățile de educație a adulților vârstnici, în mod special, sunt limitate. Puținele cursuri sau instruiri pe domenii de interes existente, ce sunt adresate vârstnicilor sunt organizate de către diferite organizații non-guvernamentale și în cadrul unor proiecte , de scurtă durată.

În aprilie 2018, Ministerul Educației, Culturii și Cercetării al Republicii Moldova a inițiat formarea unui grup de lucru pentru dezvoltarea Concepției educației adulților, HelpAge International fiind membru al acestui grup de lucru. În acest context, pentru elaborarea Concepției, urmează a fi contractat un consultant/grup sau o Agenție de Consultanță ce va oferi suport Ministerului Educației, Culturii și Cercetării în elaborarea documentului de politici publice privind educația adulților, prin prestarea următoarelor servicii:

|  |  |
| --- | --- |
| **Serviciul prestat / Sarcina realizată** | **Durata și perioada de prestare a serviciului / realizare a sarcinii** |
| Ședință de planificare a serviciilor ce vor fi prestate și aprobarea orarului de lucru | 1 zi pe parcursul lunii August 2019 |
| Colectarea și analiza documentelor și studiilor în domeniu disponibile, cu utilizarea modelelor statistice și econometrice a domeniului (desk research) | Maxim 3-4 zile pe parcusul lunii August – Septembrie 2019. |
| Contribuție informativă în dezvoltarea și definitivarea Concepției educației adulților în varianta narativă (a textului)[[2]](#footnote-2) | Maxim 3-4 zile pe parcursul lunii Septembrie 2019. |
| Participare la ședințele grupului de lucru pentru dezvoltarea Concepției educației adulților | Maxim 2 zile pe parcusul lunii Septembrie – Octombrie 2019 |
| Consultarea draftului documentului Concepției educației adulților cu reprezentanții Minsiterului Educației, Culturii și Cercetării și HelpAge Internațional | 1 zi pe parcusul lunii Septembrie 2019 |
| Definitivarea Documentului Concepției educației adulților cu integrarea recomandărilor echipei de lucru | 1-2 zile pe parcursul lunii Septembrie 2019 |
| Participare/organizare, în comun cu membrii Grupului de lucru responsabil, la activitățile de consultare publică a concepției  (inclusiv 3 deplasări în afara orașului Chișinău) | Maxim 3-4 zile pe parcursul lunii Octombrie 2019. |
| Definitivarea Documentului Concepției educației adulților cu integrarea recomandărilor consultărilor publice și a instituțiilor ce au avizat documentul | 2-3 zile pe parcusul lunii Octombrie – Noiembrie 2019 |
| Participare la ședința în Guvern de aprobare a Concepției educației adulților | 1 zi în luna Noiembrie - Decembrie 2019. |
| Prezentarea reperelor narative pentru elaborarea și aprobarea instrumentelor de monitorizare și evaluare a implementării politicii publice (Schiță a Programului Concepției educației adulților) | Maxim 2 - 3 zile pe parcursul lunii Decembrie 2019. |

**CONDIȚII DE CONTRACTARE ȘI RESPONSABILITĂȚI**

Consultantul/ Agenția de consultanță va fi ghidat / ghidată de reprezentanții Ministerului Educației, Culturii și Cercetării și de către Directorul HelpAge Internațional și Coordonatorul de Proiect. Sarcina[[3]](#footnote-3) de bază a consultantului va fi să analizeze datele disponibile privind educația adulților în Republica Moldova, să participe la consultările publice, la integrarea recomandărilor, după consultări și la definitivarea documentului de politici publice final, împreună cu reprezentantul de la Ministerul Educației, Culturii și Cercetării.

Aplicantul va fi disponibil să participe la ședințele Grupului de Lucru al Guvernului privind Educația Adulților în Chișinău și să călătorească în afara orașului pentru consultările publice, în cazuri necesare, dar nu mai mult de 3 călătorii.

**CERINȚE:**

* Studii superioare de specialitate sau experiență de activitate în unul din domeniile drepturile omului, protecție socială, economie, econometrie sau statistică economică;
* Cunoașterea contextului de dezvoltare a sistemului de învățămînt național/internațional;
* Cunoașterea lucrului cu politici publice și a specificului administrației publice în Republica Moldova;
* Experiență în elaborare sau participarea la elaborarea documentelor strategice, de politici, de studii analitice, analize;
* Experiența de lucru cu documente de politici în domeniul educației adulților va constitui avantaj;
* Experiență în analiza datelor statistice și eborarea de studii analitice;
* Experienţă de lucru cu organizații non-guvernamentale, instituţii publice sau organizaţii internaţionale, și cunoașterea specificului proiectelor;
* Cunoașterea limbii române. Cunoașterea limbii ruse și engleze va constitui avantaj;
* Abilități de efectuare a prezentărilor, proceselor verbale, rapoartelor.

**DOSARUL PENTRU APLICARE TREBUIE SĂ CONȚINĂ**

1. Scrisoarea de intenție, cu descrierea experienței de lucru similare cu sarcinile solicitate; (indicați dovezile documentare ce atestă faptul că serviciile prestate anterior sunt relevante prezentului anunț, se acceptă link-uri web unde pot fi vizualizate studiile la elaborarea cărora a participat);

2. CV-ul aplicantului ( a consultanților ce vor fi implicați în cazul agenției de consultanță), cu menționarea a 3 persoane de referință și date de contact.

3. Oferta financiară, exprimată în lei moldovenești, cu menționarea ratei per zi lucrătoare de consultanță pentru serviciile prestate, inclusiv cheltuielile de transport (3 zile). Nr. total de zile de consultanță estimat este de maxim 25 zile, inclusiv consultările publice și pregătirea documentului de politici publice final. finale.

***NOTA BENE***

1. **Persoanele juridice** vor depune oferta financiară, cu, costurile exprimate în lei moldovenești, fără TVA (cu TVA cota 0).
2. **Persoanele fizice** vor prezenta oferta financiară, cu, costurile exprimate în lei moldovenești, cu toate impozitele incluse.

Aplicațiile vor fi evaluate în baza următoarelor criterii:

* experiența consultantului/agenției în prestarea serviciilor solicitate;
* abilități de colecatre și analiză a datelor;
* abilități de scriere și analiză;
* disponibilitatea de a calatori în afara orașului Chișinău;
* limbile vorbite;
* oferta financiară.

Pentru obținerea detaliilor suplimentare, aplicantul ar putea fi invitat la interviu.

Dosarul va fi trimis prin email la adresa: [officehelpage@gmail.com](mailto:officehelpage@gmail.com) cu mențiunea *„Servicii de elaborare a concepției privind educația adulților”* până la data de 19 august 2019. Telefon de contact: 022 225098. Persoană de contact: Nina Guțu.

Doar persoanele / agențiile selectate vor fi contactate. Dosarele incomplete nu vor fi acceptate în concurs.

1. Durata de contractare poate fi prelungită, în dependență de necesitate. [↑](#footnote-ref-1)
2. Formatul informației narative: limba română, mărimea textului 12 Calibri sau un stil apropiat acestuia, numărul de pagini recomandate 15-20. [↑](#footnote-ref-2)
3. Consultantul va lucra individual. [↑](#footnote-ref-3)